b"\n_START_ARTICLE_\nLa paloma\n_START_PARAGRAPH_\n\xc2\xabLa paloma\xc2\xbb er en spansk sang som har blitt produsert og nytolket i forskjellige kulturer, settinger, arrangementer og innspillinger i de siste 140 \xc3\xa5rene. Sangen ble skrevet av den spanske komponisten Sebasti\xc3\xa1n Yradier (urspr. Sebasti\xc3\xa1n de Iradier y Salaverri) etter at han bes\xc3\xb8kte Cuba i 1861. Yradier kan ha komponert \xc2\xabLa paloma\xc2\xbb omkring 1863, bare to \xc3\xa5r f\xc3\xb8r han d\xc3\xb8de ukjent i Spania uvitende om hvor popul\xc3\xa6r hans sang ville bli._NEWLINE_Innflytelsen til den lokale kubanske habaneraen gir sangens dens karakteristiske og distinkte rytme. Meget raskt ble \xc2\xabLa paloma\xc2\xbb popul\xc3\xa6r i Mexico og spredte seg snart rundt i verden. P\xc3\xa5 mange steder, innbefattet Afghanistan, Filippinene, Goa, Hawaii, Mexico, Romania, Spania, Tyskland og Zanzibar har den oppn\xc3\xa5dd status som en kvasi-folkesang._NEWLINE_I \xc3\xa5renes l\xc3\xb8p har \xc2\xabLa paloma\xc2\xbb hatt oppsving og tilbakegang periodevis, men aldri d\xc3\xb8dd hen. Den kan betraktes som \xc3\xa9n av de f\xc3\xb8rste universelle popul\xc3\xa6re hitene og har appellert til artister med forskjellige musikalske bakgrunner. _NEWLINE_Sangen kom i Guinness rekordbok ved \xc3\xa5 bli sunget av det st\xc3\xb8rste koret, 88\xc2\xa0000 mennesker, i Hamburg, 9. mai 2004.\n_START_SECTION_\nMotivet\n_START_PARAGRAPH_\nMotivet til \xc2\xabLa paloma\xc2\xbb (\xc2\xabduen\xc2\xbb) kan spores tilbake til en episode som inntraff i \xc3\xa5r 492 f\xc3\xb8r Kristus ved innledningen til Darius' invasjon av Hellas, en tid da den hvite duen enn\xc3\xa5 ikke hadde blitt sett i Europa. Den persiske fl\xc3\xa5ten under Mardonius ble fanget i en storm langs kysten til Athos. Det inspirerte til forestillingen om at slike fugler bar hjem det siste kj\xc3\xa6rlighetsbudskapet til en sj\xc3\xb8mann, som er savnet til sj\xc3\xb8s. Dette temaet om at en siste forbindelse til kj\xc3\xa6rligheten overvinner d\xc3\xb8d og atskillelse blir gjenspeilet i \xc2\xabLa paloma\xc2\xbb. Mens teksten n\xc3\xb8dvendigvis ikke alltid er tro mot originalen synes sangens sjel \xc3\xa5 overleve alle fors\xc3\xb8k p\xc3\xa5 \xc3\xa5 st\xc3\xb8pe den om i hvilken som helst form og fasong og er i stand til \xc3\xa5 uttrykke spenningen mellom adskillelse og ensomhet, til og med d\xc3\xb8d, og kj\xc3\xa6rlighet.\n_START_SECTION_\nNorsk versjon\n_START_PARAGRAPH_\nTrygve Fjeld har skrevet en norsk tekst. Den norske tittelen er ogs\xc3\xa5 \xc2\xabLa paloma\xc2\xbb."